# Американски алигатор

### от Уикипедия, свободната енциклопедия

Американски алигатор (Alligator mississippiensis)
Природозащитен статут
Последна грижа (IUCN)
Научна класификация

царство: | Животни | Animalia
тип: | Хордови | Chordata
клас: | Влечуги | Reptilia
разред: | Крокодили | Crocodilia
семейство: | Алигаторови | Alligatoridae
род: | Алигатори | Alligator
вид: | Американски алигатор | A. mississippiensis

Научно наименование
Alligator mississippiensis (Daudin, 1801)
Разпространение на Alligator mississippiensis

Американският или мисисипски алигатор (Alligator mississippiensis) е един от двата вида крокодили от семейство алигатори, които носят наименованието алигатор. Другият е т.нар. китайски алигатор, който е доста по-дребен от американския.

## [редактиране] Ареал

Американският алигатор обитава водоемите в субтропичните части на САЩ. Среща се в района на Мексиканския залив, на териториите на щатите Флорида, Луизиана, Джорджия, Северна и Южна Каролина. Обитава сладки води- реки, езера и блата. В много райони в ареала му популацията на вида е значително намаляла. През последните години обаче тя стабилно се увеличава благодарение на природозащитните организации. Алигаторът е защитен вид в САЩ и обитава защитени райони като националния парк Евърглейдс във Флорида.

## [редактиране] Размери

Американските алигатори са едри крокодили — възрастните индивиди достигат дължина между 3,6 и 4,5 метра. В много редки случаи може да има американски алигатори, които да надвишават тези граници. Въпреки това са улавяни индивиди, дълги над 5, дори до 6 метра, но подобни гиганти при този вид са изключително рядко явление. Най-големият рекорден по размери представител на вида е бил дълъг 5,8 метра, въпреки че в миналото са описвани и малко по-едри екземпляри.

Новоизлюпено алигаторче

## [редактиране] Поведение

Американският алигатор е по-малко агресивен в сравнение с други представители на разред крокодили. Това не го прави по-малко опасен. Всяка година алигаторите убиват около 11 души в САЩ. Но всъщност този вид може да се определи като безопасен в сравнение със соленоводния крокодил, черния кайман или нилския крокодил, които вземат и много повече жертви от американския алигатор. Има случаи в някои щати обаче, когато алигатори навлизали и в близост до населени места, където са нападали хора. Според един доклад на американското дружество за защита на природата доста по-често при такива опасни "посещения" в близост до населени места, жертви на големите влечуги са ставали кучета, в повечето случаи скитащи и бездомни, които стават лесна плячка на алигаторите.

## [редактиране] Развитие

Плячка на американските алигатори предимно стават риби, птици, костенурки, гущери, змии, различни бозайници и др.

След размножителния период женската снася между 20 и 50 яйца, от които 3 месеца по-късно се излюпват малките. Женската неотлъчно пази първо яйцата, а после и малките през първите им дни.

Общомедия разполага с
мултимедийно съдържание за Американски алигатор

| Съвременни преставители на разред Крокодили (Crocodilia) |

Семейство Алигаторови (Alligatoridae)

Подсемейство Alligatorinae
Род Алигатори (Alligator)
Американски алигатор (Alligator mississippiensis) • Китайски алигатор (Alligator sinensis)
Подсемейство Caimaninae
Род Paleosuchus
Кайман на Кувиер (Paleosuchus palpebrosus) • Ивичест кайман (Paleosuchus trigonatus)
Род Каймани (Caiman)
Кайман якаре (Caiman yacare) • Очилат кайман (Caiman crocodilus) • Широкомуцунест кайман (Caiman latirostris)
Род Melanosuchus
Черен кайман (Melanosuchus niger)

Семейство Крокодилови (Crocodylidae)

Подсемейство Crocodylinae
Род Osteolaemus
Крокодил джудже (Osteolaemus tetraspis)
Род Крокодили (Crocodylus)
Американски остромуцунест крокодил (Crocodylus acutus) • Африкански остромуцунест крокодил (Crocodylus cataphractus) • Амазонски крокодил (Crocodylus intermedius) • Крокодил на Джонстън (Crocodylus johnstoni) • Филипински крокодил (Crocodylus mindorensis) • Крокодил на Морелети (Crocodylus moreletii) • Нилски крокодил (Crocodylus niloticus) • Новогвинейски крокодил (Crocodylus novaeguineae) • Индийски крокодил (Crocodylus palustris) • Соленоводен крокодил (Crocodylus porosus) • Кубински крокодил (Crocodylus rhombifer) • Сиамски крокодил (Crocodylus siamensis)
Подсемейство Tomistominae
Род Tomistoma
Гавиалов крокодил (Tomistoma schlegelii)

Семейство Гавиалови (Gavialidae)

Род Gavialis
Индийски гавиал (Gavialis gangeticus)

Взето от „http://bg.wikipedia.org../../../%D0%B0/%D0%BC/%D0%B5/%D0%90%D0%BC%D0%B5%D1%80%D0%B8%D0%BA%D0%B0%D0%BD%D1%81%D0%BA%D0%B8_%D0%B0%D0%BB%D0%B8%D0%B3%D0%B0%D1%82%D0%BE%D1%80.html“.

Категории: Биологични видове последна грижа | Крокодили

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Français
- Italiano
- עברית
- Latina
- Lietuvių
- Nederlands
- 日本語
- Polski
- Русский
- Suomi
- Svenska
- 中文
- 粵語